EkBass/fiwiki-20250220-pages-articles huggingface dataset:
Starttipistooli

Starttipistooli on useimmiten pistooli- tai revolverimallinen merkinantoväline, jossa käytettävät paukkupatruunat tuottavat kuuluvan äänen ja yleensä myös savupilven. Starttipistoolin pääasiallinen käyttötarkoitus on antaa lähtölaukaus urheilukisan aloituksen merkiksi. Niitä käytetään erityisesti juoksulajeissa sekä uintilajeissa. Koska starttipistoolin laukauksen ääni matkaa äänennopeudella, joka etenee metrin matkan noin kolmessa millisekuntissa, se tarkoittaa että lähettäjää lähinnä olevat kuulevat laukauksen muutamaa millisekuntia aikaisemmin kuin kauimmaiset Sprinters closest to starter pistol have advantage. Tämän takia suurissa kilpailuissa pistooliin on viritetty mikrofoni ja laukauksen ääni välitetään jokaisen kilpailijan taakse sijoitettuihin kovaäänisiin. Laukauksen ääni samalla käynnistää ajanottolaitteet. Koska starttipistoolit muistuttavat oikeita aseita, niitä on käytetty rikollisiin tarkoituksiin. Trendinä onkin siirtyä täysin leluaseisiin, joissa ei käytetä minkäänlaisia räjähdeammuksia, vaan pistooli tuottaa elektronisen signaalin, joka tuo laukauksen äänen äänentoistolaitteisiin ja luo simuloidun välähdyksen ja savuntuprahduksen sekä käynnistää ajanottolaitteistot.Wizards at Omega create space-age starter's pistol Vuoden 2012 kesäolympialaisissa käytettiin vain elektronisia starttipistooleja.The Speed of Sound is too Slow for Olympic Athletes, The Atlantic. ==Lähteet== == Aiheesta muualla == Luokka:Urheiluvälineet Luokka:Pistoolit
Port Salut

Port Salut on bretagnelainen puolipehmeä lehmänmaidosta valmistettu kypsytetty juusto. Sitä valmistivat ensimmäisinä trappistimunkit 1800-luvun puolivälissä. Suomessa Valio aloitti portsalut-tyyppisen Valio Luostari-juuston valmistuksen vuonna 1951. == Lähteet == Luokka:Ranskalaiset juustot
The Righteous Brothers

The Righteous Brothers oli yhdysvaltalainen musiikkiduo, jonka muodostivat Bill Medley ja Bobby Hatfield. Duo oli toiminnassa ensin vuosina 1962–1968 ja myöhemmin vuosina 1974–2003. Duon tunnetuimpia levytyksiä ovat muun muassa ”You've Lost That Lovin' Feelin'” (1964) ja ”Unchained Melody” (1965). The Righteous Brothers teki yhteistyötä muun muassa Phil Spectorin kanssa. == Diskografia == === Albumit === * Right Now (1963) * Some Blue-Eyed Soul (1964) * This is New (1965) * You've Lost That Lovin' Feelin' (1965) * Just Once in My Life… (1965) * Back to Back (1965) * Soul & Inspiration (1966) * Go Ahead an Cry (1966) * Sayin' Somethin' (1967) * Souled Out (1967) * One for the Road (1968) * Re-Birth (1969) * Give it to the People (1974) * Sons of Mrs Righteous (1975) * The Righteous Brothers (2016) === Kokoelmat === * The Righteous Brothers Greatest Hits (1967) * The Anthology 1962–1974 (1989) * Unchained Melody – Best Of The Righteous Brothers (1990) * The Very Best Of Righteous Brothers (1991) == Lähteet == == Aiheesta muualla == * The Righteous Brothersin kotisivut Luokka:Yhdysvaltalaiset popyhtyeet Luokka:Yhdysvaltalaiset soulyhtyeet Luokka:1960-luvun yhtyeet ja sooloartistit Luokka:Rock and Roll Hall of Fame
Sureños

Sureños [suˈɾe.ɲos] (suom. eteläiset) on ryhmä USA:n meksikolaisia jengejä, jotka toimivat meksikolaisen mafian alaisuudessa. Sureñokseen kuuluu satoja jengejä, jotka voivat tunnistaa toisensa sinisestä väristä ja erilaisista tatuoinneista tai käsimerkeistä. == Historiaa == Amerikassa 1960-luvun loppupuolella USA:n meksikolaiset alkoivat muodostaa vankiloissa ryhmää, joka myöhemmin tunnettiin nimellä Nuestra Familia. Suurin osa Nuestra Familian jäsenistä oli Pohjois-Kaliforniassa ja valtaosa Meksikon mafian jäsenistä Etelä-Kaliforniassa. Siitä syttyi sota ryhmien välille, jonka jälkeen he alkoivat määritellä itsensä joko nortenoksena eli pohjoislaisena tai surenona eli eteläisenä. === Nykypäivä === Nykyään Sureños on Kalifornian suurin jengi. Vaikka monet tunnustavatkin olevansa Sureños-jengin jäseniä, Sureños on enemmänkin ikään kuin kattojärjestö, jonka alle on kerääntynyt monta eri jengiä, joita johtaa meksikolainen mafia. Sureños on pääosin latinojen, erityisesti syntyperäisten meksikolaisten jengi. Se jakautuu monien eri jengien tapaan setteihin, jotka ovat jengistä polveutuneita pienempiä joukkoja, jotka saattavat käyttää esimerkiksi eri tunnusväriä tai käsimerkkejä sekä saattavat olla sodassa keskenään. Nykyään suurin osa sureñoista vihaa meksikolaista mafiaa, joka ei enää kuulu Sureñokseen, ja he toimivat erillisinä jengeinä. Jäsenten lukumäärä on arviolta noin satatuhatta henkilöä. Sureños-jengin jäsenen voi tunnistaa numerosta kolmetoista. == Aiheesta muualla == Luokka:Katujengit
Michelle Malkin

thumb|Michelle Malkin Michelle Malkin (s. 1970) on yhdysvaltalainen konservatiivinen blogisti, poliittinen kommentaattori ja kirjailija.http://articles.baltimoresun.com/2008-03-09/news/0803080095_1_michelle- malkin-moonbats-daughter http://www.washingtonpost.com/wp- dyn/content/article/2007/02/15/AR2007021502065_pf.html Hänen viikoittainen syndikoitu kolumninsa ilmestyy lukuisissa sanomalehdissä ja internetsivustoissa. Häntä haastatellaan usein Fox Newsin ohjelmissa, ja hän on vieraillut myös MSNBC:llä ja C-SPANilla sekä lukuisissa radio-ohjelmissa. Malkinia on kritisoitu maahanmuuttovastaisuudesta, sekä yhteistyöstä äärioikeiston ja valkoisen ylivallan kannattajien kanssa. ==Lähteet== ==Aiheesta muualla== *Michelle Malkinin blogi *Michelle Malkin Gab-sivustolla Luokka:Yhdysvaltalaiset_kirjailijat Luokka:Yhdysvaltalaiset bloginpitäjät Luokka:Vuonna 1970 syntyneet Luokka:Elävät henkilöt Luokka:Yhdysvaltalaiset politiikan kommentaattorit
Fox Entertainment Group

Fox Entertainment Group oli yhdysvaltalainen 21st Century Fox -mediakonserniin kuuluva viihdeyhtiö. Se omisti muun muassa 20th Century Fox- ja Fox Searchlight Pictures -elokuvayhtiöt, Fox-televisiokanavan sekä Fox News -uutiskanavan. Se lopetti toimintansa 21st Century Foxin myytyä 20th Century Foxin ja monen muun omistuksensa The Walt Disney Companylle ja perustettua jäljelle jääneille omistuksilleen uuden yhtiön Fox Corporationin. Luokka:Yhdysvaltalaiset viestintäyhtiöt
N,N-dimetyyli-p-fenyleenidiamiini

N,N-Dimetyyli-p-fenyleenidiamiini eli dimetyyli-4-fenyleenidiamiini (C8H12N2) on aromaattinen amiini. Sitä käytetään pääasiassa orgaanisessa synteesissä. ==Valmistus ja käyttö== N,N-Dimetyyli-p-fenyleenidiamiinia valmistetaan pelkistämällä p-nitrosodimetyylianiliinia happamissa olosuhteissa sinkkijauheen avulla. Tuote puhdistetaan uudelleenkiteyttämällä se bentseenin ja bensiinin seoksesta. N,N-Dimetyylianiliinia käytetään väriaineiden, kuten metyleenisinisen valmistamiseen, muiden orgaanisten yhdisteiden synteeseihin ja valokuvauskemikaalina. Sitä käytetään myös biokemiallisissa tutkimuksissa. Eräillä bakteereilla on sytokromi-c-oksidaasientsyymi, joka hapettaa yhdisteen, jolloin nähdään värinmuutos värittömästä siniseksi tai violetiksi. == Lähteet == == Aiheesta muualla == *Kyoto Encyclopedia of Genes and Genomes (KEGG): N,N-Dimethyl-p-phenylenediamine *ChemBlink: N,N-Dimethyl-1,4-phenylenediamine Luokka:Amiinit Luokka:Aromaattiset yhdisteet
Nainital

Nainital (, ) on noin 40 tuhannen asukkaan kaupunki Intiassa Uttarakhandin osavaltiossa. Kaupunki sijaitsee laaksossa Nainitalinjärven rannalla ja noin 2000 metrin korkeudessa. Naini Peak (myös China Peak, Cheena Peak tai Naina Peak) on Nainitalin korkein huippu ja korkeudeltaan 2 611 mNaina Peak or China Peak, www.nainital.nic.in. ==Lähteet== == Aiheesta muualla == *Nainitalin sivusto Luokka:Uttarakhandin kaupungit
Karol Csányi

Karol Csányi (s. 1991) on unkarilainen jääkiekkoilija, joka pelasi kauden 2022–2023 Slovakian pääsarjan HKm Zvolenissa. Kaudella 2011–2012 hän pelasi kaksi ottelua Lev Popradin joukkueessa KHL:ssä. == Lähteet == * Luokka:Unkarilaiset jääkiekkoilijat Luokka:Vuonna 1991 syntyneet Luokka:Elävät henkilöt
Queensin kingit

Queensin kingit (Queens Logic) on vuonna 1991 ensi-iltansa saanut yhdysvaltalainen komediaelokuva, jonka on ohjannut Steve Rash. Elokuvan pääosissa näyttelevät Kevin Bacon, Jamie Lee Curtis, Linda Fiorentino, John Malkovich ja Joe Mantegna. Queensin kingit sai ensi-iltansa kotimaassaan 1. helmikuuta vuonna 1991. Se sai vuonna 1992 Independent Spirit -palkintoehdokkuuden parhaasta miessivuosasta (John Malkovich). Queensin kingit on julkaistu Suomessa VHS-videona 1990-luvun alkupuolella sekä DVD:lle kolme kertaa, vuosina 1999 (julkaisijana Geneon Universal Entertainment) ja kahdesti vuonna 2002 (julkaisijana Platinum Disc ja Artisan Home Entertainment). DVD:t kattaa vain itse elokuvan ja elokuvatrailerin.Amazon.com Queensin kingit kuvattiin jo kesällä 1989, mutta sai ensi-iltansa vasta helmikuussa 1991. Elokuva sai teatterilevityksen kotimaassaan Yhdysvalloissa, mutta Isossa-Britanniassa elokuva julkaistiin suoraan DVD:lle. ==Näyttelijät== ==Arvioita== Video-oppaassa vuodelta 1994 Bello Romano pitää elokuvaa elämänmyönteisenä ja hyvin näyteltynä ja antaa sille kolme tähteä viidestä, mikä vastaa sanallista arviota ”hyvä”. ==Lähteet== ==Aiheesta muualla== * * * Luokka:Yhdysvaltalaiset independent-elokuvat Luokka:Yhdysvaltalaiset komediaelokuvat Luokka:Yhdysvaltalaiset draamaelokuvat Luokka:Vuoden 1991 yhdysvaltalaiset elokuvat Luokka:Steve Rashin ohjaamat elokuvat
Avec (kirja)

Avec on Kauko Röyhkän 11. kaunokirjallinen teos. Liken julkaisema kirja ilmestyi vuonna 2006 ja on ilmestynyt myöhemmin myös e-kirjana ja äänikirjana.www.like.fi, Avec-esittely. ==Lähteet== Luokka:Kauko Röyhkän kirjat Luokka:Vuoden 2006 kirjat
Aguadulce

thumb|Sijainti Aguadulce on kunta Sevillan maakunnassa Andalusiassa Espanjassa. Vuonna 2016 kaupungissa oli 2073 asukasta. Aguadulcen seudulla on ollut asutusta jo neoliittielta kaudelta alkaen. Kreikkalaiset, foinikialaiset ja roomalaiset kävivät sen rannikolla. Keskiajalla se oli merkittävää maanviljelysseutua, jossa kasvatettiin palmuja, viikunoita ja ohraa.Su Historia Portal Aguadulce Nykyisin se tunnetaan siellä kasvatetuista puhdasverisistä hevosista. == Lähteet == == Aiheesta muualla == Luokka:Sevillan kunnat
Alcalá de Guadaíra

Alcalá de Guadaíra on kunta Sevillan maakunnassa Andalusiassa Espanjassa. Vuonna 2015 kaupungissa oli noin 75 000 asukasta.Instituto Nacional de Estadísticahttp://www.ine.es/jaxiT3/Datos.htm?t=2895 Se sijaitsee vain 10 kilometriä Sevillasta etelään, ja on jo käytännössä kasvanut kiinni Sevillan lähiöihin. Kaupunki sijaitsee Guadaíra-joen rannalla ja siellä on ollut vesimyllyjä maurien ajoista asti.Seville Province - Alcala de Guadaira Andalucia.com == Kuvia == Castillo de Alcalá de Guadaíra. Vista desde el barrio del arrabal o barrio del castillo.jpg|Castillo de Alcalá de Guadaíra Castillo de Marchenilla.jpg|Castillo de Marchenilla Molino del Algarrobo 2.jpg|Molino del Algarrobo (ikivanha mylly) IglesiaNuestraSeñoraDelAguila- Alcalá.JPG|Iglesia de Nuestra Señora del Águila Chimenea,Alcalá de Guadaira2-Sevilla.JPG|Parque Centro == Lähteet == == Aiheesta muualla == Luokka:Sevillan kunnat
Alcalá del Río

thumb|left|Pato Alcalá del Ríossa. Alcalá del Río on kunta Sevillan maakunnassa Andalusiassa Espanjassa. Alcalá del Ríon väkiluku on noin 11 700 (vuonna 2015).Instituto Nacional de Estadísticahttp://www.ine.es/jaxiT3/Datos.htm?t=2895 == Lähteet == == Aiheesta muualla == Luokka:Sevillan kunnat
Badolatosa

thumb|Kunnan sijainti. Badolatosa on kunta Sevillan maakunnassa Andalusiassa Espanjassa. Vuonna 2011 kaupungissa oli noin 3 215 asukasta. Se sijaitsee Genil-joen laaksossa ja siellä on kaksi tekojärveä. Arkeologisten löytöjen perusteella kaupunki on ollut olemassa roomalaisvallan ajoista asti. == Lähteet == == Aiheesta muualla == Luokka:Sevillan kunnat
Casariche

Casariche on kunta Sevillan maakunnassa Andalusiassa Espanjassa. Vuonna 2015 Casarichessa oli noin 5600 asukasta.Instituto Nacional de Estadística Arkeologisten löytöjen perusteella kaupunki on ollut olemassa jo kelttien liikkuessa alueella. == Lähteet == == Aiheesta muualla == Luokka:Andalusian kaupungit Luokka:Sevillan kunnat
Tilkkutäkki

Tilkkutäkki eli tilkkupeitto on sängyn päiväpeitto, joka perinteisesti koostuu kolmesta tekstiilikerroksesta: kudotusta päällikerroksesta, vanukerroksesta ja kudotusta takakankaasta. Tilkkutäkki eroaa muista peitoista siinä, että se on ommeltu yhteen monesta kangaspalasta ja kerrokset on yhdistetty tikkaamalla toisiinsa. Tilkkutäkit on monesti ommeltu niin, että kangaspalat muodostavat yhdessä isompia kuvioita. Modernien tilkkutäkkien tekoon on yhdistetty kirjonta- ja applikaatiotekniikoita. Pohjois-Amerikassa Eurooppalaisten siirtolaisten keskuudessa syntyi tilkkutyötekniikka, jossa tilkuista muodostetaan blokkeja. Suomessa on ollut usein käytössä hirsimökkitekniikka. Tilkkutäkkejä tehdään monesti muista tekstiilitöistä tähteeksi jääneistä kangaspalasista. Sellainen on monesti annettu lahjaksi merkittävien tapahtumien yhteydessä. == Valmistus == Kangaskaitaleista on helppo tehdä tilkkutäkki. Tilkkutäkkiin valittujen kankaiden tulee olla suurin piirtein yhtä paksuja. Kangastilkut on syytä silittää ennen ompelun aloittamista. Ompelemisen jälkeen saumat silitetään. Kun tilkkutäkki kootaan kokoon, alakangas pingotetaan kiinteään alustaan kiinni. Tilkkutäkin reuna voi muodostua päällisestä, vuoresta tai erillisestä kaitaleesta. == Lähteet == == Katso myös == * Tilkkumaalaus Luokka:Käsityöt
Lebrija

Lebrija on kunta Sevillan maakunnassa Andalusiassa Espanjassa. Lebrijan väkiluku on noin 27 400 (2016).http://www.ine.es/jaxiT3/Datos.htm?t=2895 Muurien ympäröimä kaupunki sijaitsee viinitarhojen keskellä. Sen suurin nähtävyys on alkujaan moskeijaksi rakennettu Santa Maria de Olivan kirkko. ==Kuvia== BIC-IMG 4028.JPG|Castillo de Lebrija Giraldilla de Lebrija - 2.jpg|"Giraldilla" (Iglesia de Santa María de la Oliva) Barrinuevo, Lebrija.jpg|Barrinuevo (kaupunginosa) Casa de la Misericordia, Lebrija.jpg|Casa de la Misericordia == Lähteet == === Viitteet === == Aiheesta muualla == Luokka:Andalusian kaupungit Luokka:Sevillan kunnat
Bollandistien seura

Bollandistien seura eli Bollandistit on belgialainen tieteellinen seura, joka on saanut nimensä Jean Bollandin mukaan. Seuran perustivat alkujaan jesuiitat, mutta ajan myötä siihen on liittynyt myös sellaisia filologeja ja historioitsijoita, jotka eivät ole jesuiittoja. Seura on jo 1600-luvulta alkaen omistautunut tutkimaan hagiografiaa ja kristillistä pyhimyskulttia. Seura julkaisi vuosina 1643–1794 suurta pyhimyslegendojen kriittistä editiota Acta Sanctorum -teosta.Suomen historiankirjoituksen historia ppt viitattu 31.5.2012 ==Lähteet== ==Aiheesta muualla== *Järjestön verkkosivusto * Société des Bollandistes ** Bibliotheca Hagiographica Latina manuscripta ** Acta Sanctorum * Bollandianan sisällysluettelo 41-126, InterClassica.um.es * The Bollandists, The Catholic Encyclopedian vanha artikkeli. * Luokka:Katolisen kirkon historia
Fritz Lobinger

Fritz Lobinger (s. 22. tammikuuta 1929 Passau) on saksalainen, Etelä-Afrikassa toiminut roomalaiskatolinen piispa. Hänet vihittiin papiksi saksalaiseen Regensburgin hiippakuntaan 29. kesäkuuta 1955 ja nimitettiin eteläafrikkalaisen Aliwalin hiippakunnan johtoon 18. marraskuuta 1987. Piispaksi konsekroinnin suoritti 27. helmikuuta 1988 Wilfrid Fox Napier, jota avustivat Joseph Anthony De Palma ja Everardus Antonius M. Baaij.Catholic- Hierarchy.org: Bishop Fritz Lobinger Lobinger jäi eläkkeelle 19. huhtikuuta 2004. == Lähteet == Luokka:Saksalaiset papit Luokka:Katoliset piispat Luokka:Saksalaiset lähetyssaarnaajat Luokka:Vuonna 1929 syntyneet Luokka:Elävät henkilöt
Aloe Blacc

Aloe Blacc (oik. Egbert Nathaniel Dawkins III, s. 7. tammikuuta 1979 Orange County, Kalifornia) on yhdysvaltalainen soul-muusikko. Hän aloitti uransa Emanon -nimisessä rap-duossa tuottaja Exilen kanssa. Aloe Blacc nousi suuren yleisön tietoisuuteen vuonna 2010 julkaistun "I Need a Dollar" -kappaleensa myötä. == Biografia == Aloe Blacc syntyi Orange Countyssä panamalaisille vanhemmille. Hän aloitti musiikillisen uransa rap-artistina Emanon-nimisessä rap-duossa tuottaja Exilen kanssa. Blacc laulaa myös Aviciin kappaleissa "Wake Me Up!" ja "SOS". Aloe Blacc on naimisissa meksikolais-australialaisen rap- artisti Maya Jupiterin kanssa. == Diskografia == ===Albumit=== * Shine Through (2006) * Good Things (2010) * Lift Your Spirit (2013) * Christmas Funk (2018) * All Love Everything (2020) ===EP:t=== * The Aloe Blacc EP (2003) * The Aloe Blacc EP 2: Me and My Music (2004) * Energy Live Session: Aloe Blacc & the Grand Scheme (2013) * Wake Me Up EP (2013) * Christmas (2015) ===Singlet=== * "I Need a Dollar" (2010) * "Loving You Is Killing Me" (2011) * "Green Lights" (2011) * "The Man" (2014) *"Same Blood" (2019) ===Emanon=== * Acid 9 (1998) * Steps Through Time (2001) * Imaginary Friends (2002) * Anon & On (2002) * The Waiting Room (2005) * Dystopia (2016) == Lähteet == == Aiheesta muualla == * Viralliset sivut * Aloe Blacc Stones Throw Recordsin sivustolla Luokka:Yhdysvaltalaiset laulajat Luokka:Yhdysvaltalaiset soullaulajat Luokka:Vuonna 1979 syntyneet Luokka:Elävät henkilöt
Harvey Fierstein

__NOTOC__ Harvey Forbes Fierstein (s. 6. kesäkuuta 1952 New York) on yhdysvaltalainen näyttelijä ja näytelmäkirjailija. Hän on esiintynyt urallaan myös stand up -koomikkona sekä drag-artistina. Connecticutissa asuva Fierstein tunnetaan lisäksi useissa elokuvissa, televisiosarjoissa ja videopeleissä esiintyneenä ääninäyttelijänä. Hän on myös aktiivinen seksuaalivähemmistöjen oikeuksien puolestapuhuja. Fiersteinin tunnetuin näytelmä on Broadwayllä pitkään esitetty Torch Song Trilogy, josta hän sai kaksi arvostettua Tony- palkintoa vuonna 1982. Sen suomalainen kantaesitys nähtiin keväällä 2012 Helsingin Gayteatterissa nimellä Kun jonkun löytää. Näytelmästä tehtiin myös elokuva vuonna 1988. Toinen merkittävä Fiersteinin näytelmä on musikaali Lainahöyhenissä (La Cage aux Folles), johon hän kirjoitti Tony-palkinnon voittaneet puheosuudet. Vuonna 2002 hän sai parhaan miespääosan Tonyn musikaalista Hairspray. Broadwayn lisäksi Fierstein on esiintynyt useissa televisiosarjoissa ja elokuvissa sekä ääninäyttelijänä. Niistä hänet tunnetaan ehkä parhaiten lyhyestä sivuroolistaan elokuvassa Independence day – Maailmojen sota, jossa hän esitti elokuvan alussa menehtyvää karheaäänistä tutkijaa. Vuonna 1984 Fierstein sai Emmy-palkinnon kertojanroolistaan dokumenttielokuvassa The Times of Harvey Milk. ==Elokuva- ja televisiorooleja== *Miami Vice, 1986 *Arnold (Torch Song Trilogy), 1988 *Cheers, 1992 *Murhasta tuli totta, 1992 *Mrs. Doubtfire – Isä sisäkkönä, 1993 *Luotisade Broadwaylla, 1994 *Independence day – Maailmojen sota, 1996 *Asuntoloukku (Duplex), 2003 *Nurse Jackie, 2010 *Good Wife, 2011 == Äänirooleja == *The Times of Harvey Milk, 1984 *Simpsonit, 1990 *Mulan, 1998 *Mulan 2, 2004 *Kingdom Hearts II, 2005 *Family Guy, 2008 *Ensisilmäyksellä, 2009 == Lähteet == *Harvey Fierstein Biography Film Reference. === Viitteet === == Aiheesta muualla == * Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset näytelmäkirjailijat Luokka:Tony- palkinnon saajat Luokka:Emmy-palkinnon voittajat
Ron Reagan

Ronald Prescott "Ron" Reagan (s. 20. toukokuuta 1958 Los Angeles, Kalifornia) on yhdysvaltalainen poliittinen kommentaattori ja kirjailija. Hän on Yhdysvaltain entisen presidentin Ronald Reaganin nuorin poika. Ron Reagan tunnetaan liberaalisena ja ateistisena ajattelijana, mikä poikkeaa hänen isänsä konservatiivisesta arvomaailmasta. Vuonna 2011 ilmestyi kirja My Father at 100: A Memoir, jossa Ron Reagan käsittelee isänsä nuoruusvuosia ja viimeisiä hetkiä Alzheimerin taudin murtamana. Kirjasta nousi kohu Yhdysvalloissa, kun Reagan esitti epäilyn, että hänen isällänsä oli Alzheimerin oireita jo toisen presidenttikauden vaaliväittelyssä. == Lähteet == == Aiheesta muualla == Luokka:Vuonna 1958 syntyneet Luokka:Elävät henkilöt Luokka:Yhdysvaltain presidenttien lapset Luokka:Ronald Reaganiin liittyvät henkilöt Luokka:Yhdysvaltalaiset politiikan kommentaattorit
Edgerton Roland Clarke

Edgerton Roland Clarke (s. 14. helmikuuta 1929) on jamaikalainen roomalaiskatolinen arkkipiispa. Hänet vihittiin papiksi 2. helmikuuta 1960 ja nimitettiin Montego Bayn hiippakunnan johtoon 14. syyskuuta 1967. Piispaksi vihkiminen seurasi 30. marraskuuta. Pääkonsekraattorina toimi Marie-Joseph Lemieux, jota avustivat John Joseph McEleney ja Samuel Emmanuel Carter.Catholic-Hierarchy.org: Archbishop Edgerton Roland Clarke Clarke sai 11. marraskuuta 1994 nimityksen Kingston in Jamaican arkkipiispaksi, jona hän toimi, kunnes jäi eläkkeelle 17. helmikuuta 2004. == Lähteet == Luokka:Jamaikalaiset papit Luokka:Katoliset arkkipiispat Luokka:Vuonna 1929 syntyneet Luokka:Elävät henkilöt
Koripallon naisten SM-sarjakausi 2011–2012

Koripallon naisten SM-sarjakaudella 2011-2012 Catz Lappeenranta voitti seuran historian toisen mestaruuden. Hopeaa voitti Äänekosken Huima ja pronssia Peli- Karhut Kotkasta. Runkosarja pelattiin kahdeksan joukkueen nelinkertaisena sarjana, joista kuusi parasta selvisivät pudotuspeleihin, kuten edelliskaudella. Runkosarjan sijoille 3–6 sijoittuneet joukkueet pelasivat keskenään puolivälieräottelut. Otteluparit olivat runkosarjan 3. ja 6. sekä 4. ja 5. joukkue. Puolivälierät pelattiin paras kolmesta -järjestelmällä. Runkosarjan kaksi parasta joukkuetta selvisivät suoraan välieriin, joissa runkosarjan voittaja sai vastaansa runkosarjan heikoimmin sijoittuneen joukkueen. Välierät ja loppuottelut pelattiin paras viidestä -järjestelmällä. Hallitsevana mestarina pelasi Peli-Karhut. Sarjaa päätettiin tulevalle kaudelle laajentaa kymmenen joukkueen sarjaksi, joten SM-sarjasta ei pudonnut eikä paikastaan joutunut karsimaan yhtäkään joukkuetta. I-divisioonan runkosarjan voittaja BC Nokia nousi SM-sarjaan suoraan kaudeksi 2012–2013 osallistumatta pudotuspeleihin. I-divisioonan pudotuspelien voittaja Hyvinkään Ponteva nousi myös SM-sarjaan. Kauden päättymisen jälkeen Espoo Basket Team ja Tapiolan Honka ilmoittivat purkavansa yhteistyöjoukkueensa Espoo Teamin, ja Espoo Basket Team ilmoitti luopuvansa SM-sarjapaikastaan. Sekä Tapiolan Honka että I-divisioonan loppuottelut hävinnyt Turun Riento hakivat vapautunutta sarjapaikkaa. Koripalloliitto myönsi sarjapaikan Tapiolan Hongalle. Turun Riento vaati kuitenkin päätöksen uutta käsittelyä, koska Koripalloliiton sääntöjen mukaan sarjapaikkaa ei voi siirtää toiselle seuralle, eikä Tapiolan Honka ollut osallistunut SM-sarjakarsintoihin, joihin osallistuneiden seurojen joukosta SM-sarjaa olisi liiton sääntöjen mukaan kuulunut täydentää. Koripalloliitto päätyikin myöntämään SM-sarjapaikan myös Turun Riennolle. ==Runkosarja== Suoraan välieriin Puolivälieriin # Joukkue O V T P 1 Catz Lappeenranta 28 27 1 54 2 Peli-Karhut 28 20 8 40 3 Äänekosken Huima 28 19 9 38 4 Forssan Alku 28 15 13 30 5 Espoo Team 28 14 14 28 6 Torpan Pojat 28 8 20 16 7 HoNsU Jyväskylä 28 8 20 16 8 Keravan Energia Team 28 1 27 2 ==Pudotuspelit== ==Karsinta SM-sarjaan== *Hyvinkään Ponteva – Turun Riento 3–0 Luokka:Koripallon naisten SM-sarjakaudet Luokka:Koripallosarjojen kausi 2011–2012/2012 *[#]: Sijoitus *[O]: Ottelut *[V]: Voitot *[T]: Tappiot *[P]: Sarjapisteet
Kristiina Kolehmainen

Kristiina Kolehmainen (21. marraskuuta 1956 Kotka – 27. maaliskuuta 2012 Tukholma, Ruotsi) oli ruotsinsuomalainen kirjastonjohtaja. Hän perusti Tukholmaan Serieteket-sarjakuvakirjaston. Kolehmainen valmistui kirjastonhoitajaksi Suomessa ja muutti Ruotsiin 1985. Hän työskenteli kirjastonhoitajana vuoteen 1995, jolloin hän ryhtyi johtamaan Serieteketiä. Häntä on kutsuttu ”ruotsalaisen sarjakuvan äidiksi” ja ”ruotsalaisen pienlehdistön madonnaksi”. Hän perusti Small Press Expon, josta ajan myötä tuli Tukholman sarjakuvafestivaali, jonne kokoontui sarjakuvan merkkihenkilöitä ympäri maailman. Hän vei ruotsalaista sarjakuvaa maailmalle, mutta myös edisti suomalaista sarjakuvaa Ruotsissa.Juhani Tolvanen, Ruotsalaisen sarjakuvan äiti, Kuolleet, Helsingin Sanomat 1.6.2011 sivu C 10 Artikkelin verkkoversio Kolehmainen menehtyi maaliskuussa 2012 syöpään, jota hän oli sairastanut pitkään. ==Lähteet== ==Aiheesta muualla== * Muistokirjoitus Sisu-radiossa Luokka:Ruotsalaiset kirjastonhoitajat Luokka:Ruotsinsuomalaiset henkilöt Luokka:Vuonna 1956 syntyneet Luokka:Vuonna 2012 kuolleet
Fantu Magiso

Fantu Magiso (s. 9. kesäkuuta 1992) on etiopialainen pika- ja keskimatkanjuoksija. Magiso saavutti Nairobin Afrikan-mestaruuskilpailuissa 2010 hopeaa 4 × 400 metrin viestissä. Hän kuului myös neljänneksi sijoittuneeseen Etiopian pikaviestijoukkueeseen. 200 metrin juoksussa hän karsiutui välierissä Etiopian ennätysajalla 24,45. Magiso sai alle 20-vuotiaiden Afrikan-mestaruuskilpailuissa Gaboronessa 2011 kultaa 400 metrillä ajalla 52,09, hopeaa 200 metrillä Etiopian ennätysajalla 23,90 ja pronssia 4 × 400 metrin viestissä. Hän karsiutui Daegun MM-kilpailuissa välierissä 400 ja 800 metrillä, jolla teki maansa ennätyksen 1.59,17. Maputon Afrikan kisoissa hän saavutti 800 metrillä hopeaa ajalla 2.03,22. Magiso sijoittui Istanbulin MM-hallikilpailuissa 2012 neljänneksi 800 metrillä. Ulkoratakaudella hän paransi 800 metrin Etiopian ennätystä Dohan (1.57,90), Rooman (1.57,56) ja New Yorkin (1.57,48) Timanttiliigan kilpailuissa. == Ennätykset == === Ulkoradat === Matka Aika Paikka Päivä 200 m 23,90 Gaborone 15. toukokuuta 2011 400 m 52,09 Gaborone 13. toukokuuta 2011 800 m 1.57,48 New York 9. kesäkuuta 2012 === Sisäradat === Matka Aika Paikka Päivä 800 m 2.00,30 Istanbul 11. maaliskuuta 2012 == Lähteet == Luokka:Etiopialaiset keskimatkojen juoksijat Luokka:Etiopialaiset pikajuoksijat Luokka:Vuonna 1992 syntyneet Luokka:Elävät henkilöt
Serieteket

Serieteket on Tukholman kaupunginkirjastoon kuuluva sarjakuvan erikoiskirjasto ja Ruotsin ainoa lajissaan.Serieteket, viitattu 1.6.2012 Kirjaston perusti 1997 kirjastossa työskennellyt Kristiina Kolehmainen, joka johti sitä kuolemaansa, vuoteen 2012 saakka.Tidningenkulturen.se Viitattu 1.6.2012. ==Lähteet== Luokka:Tukholman kirjastot Luokka:Sarjakuva
Kansallisomaisuus

Kansallisomaisuus on valtion omistuksessa olevaa omaisuutta, useimmiten maata tai metsää. Myös luonnonvarat voidaan laskea kansallisomaisuudeksi. Omaisuus, joka on yrityksen tai yksityisen ihmisen hallinnassa, on yksityistä omaisuutta. == Suomessa == Suomessa kansallisomaisuudeksi lasketaan kalastusoikeus, joidenkin yleisten rakennusten omistusoikeus, valtionyhtiöt ja yleiset metsät. Suomen kansallisgallerian kokoelma ja Valtion taidekokoelma ovat valtion omistuksessa olevaa kansallisomaisuutta. Kansallisgallerian tehtävänä on kokoelmasta huolehtiminen, ylläpito ja kartuttaminen. == Katso myös == * Yksityinen omistusoikeus == Lähteet == Luokka:Esineoikeus
Tervalentäjät

Tervalentäjät ry. on oululainen ilmailuyhdistys. Se on perustettu vuonna 1971 ja jäsenmäärä on sadan tuntumassa. Kotikenttänä toimii Oulun lentoasema Oulunsalossa. Tervalentäjät kouluttaa PPL(A) lupakirjoja yhteistyössä Oulun Moottoriliitäjien kanssa. Lentokalustoon kuuluu kaksi Cessna 172 -mallista lentokonetta ja Piper PA-28 Warrior 3 lentokoneLentokoneet. Tervalentäjät on ollut mukana SAR- ja palolentotoiminnassa jo yli 20 vuotta. SAR-toiminta tarkoittaa ilmasta käsin tapahtuvaa etsintä- ja pelastuslentotoimintaa. Tervalentäjät ylläpitää yhtä lentopelastustukikohtaa. Tukikohta päivystää palolentotehtäviä toukokuun alusta syyskuun loppuun 24 tuntia vuorokaudessa. SAR-tehtävien päivystys on ympäri vuoden. Tervalentäjillä on rivissään koulutettuja SAR-lentäjiä ja tehtävänjohtajia, jotka pystyvät hoitamaan esimerkiksi kadonneen henkilön, ajoneuvon tai veneen etsintöjä. Etsintälennot suoritetaan poliisin aloitteesta. Poliisi esittää virka-apupyynnön lentopelastuskeskukselle. Lentopelastuskeskus hälyttää lentopelastusseuran kautta lähimmän päivystävän tukikohdan lentokoneen ilmaan. Tervalentäjät lentää myös metsäpalovalvontareittiä numero 21. Metsäpalojen todennäköisyyden kasvaessa lennetään valvontalento yhdesti tai kaksi kertaa päivässä, jolloin alkavat metsäpalot saadaan havaituksi ajoissa. Hyvän lentotähystystoiminnan ansiosta pystytään metsäpalopinta-alat pitämään pieninä jonka johdosta valtion, kuntien ja yksityisten metsät säästyvät laajoilta tuhoilta. Hälytyskeskus voi myös hälyttää tarvittaessa lentokoneen esimerkiksi savuntarkastuslennolle. Vuonna 2001 Tervalentäjille myönnettiin Kar-Airin kiertopalkinto tuloksellisesta moottorilentotoiminnasta.KAR-AIRin kiertopalkinto, Suomen Ilmailuliitto. Viitattu 14.1.2017. ==Lähteet== ==Aiheesta muualla== *Tervalentäjien viralliset nettisivut Luokka:Suomalaiset ilmailukerhot
Ma! He’s Making Eyes at Me

Ma! He’s Making Eyes at Me on lapsitähti Lena Zavaronin esikoisalbumi vuodelta 1974. Levy-yhtiö on Philips ja tuottaja Tommy Scott yhtiöstä Ashtree Holdings Ltd. Kansitekstin mukaan hän on aikaisemmin työskennellyt sellaisten artistien kuin The Bachelors, Neil Reid, Twinkle, Them, Malcolm Roberts, Van Morrison, Miki & Griff ja Gilbert O’Sullivan kanssa. LP-levyn kansitekstin on laatinut Dorothy Solomon ja kannen on painanut Team Trykk. == Kappaleet == ; Sivu 1 # Ma! (He’s Making Eyes at Me) (Conrad / Clare) # The End of the World (Dee / Kent) # Swinging on a Star (Burke / Van Heusen) # Help Me Make It Through the Night ( K. Kristofferson) # Cross My Heart (T. Scott) # My Mammy (Donaldson / Lewis / Young) ; Sivu 2 # Rock-a-Bye Your Baby with a Dixie Melody (Lewis / Young / Schwartz) # Take Me Home, Country Roads (Denver) # Pennies from Heaven (Johnston) # Love Can Make the World Go Round (T. Scott) # My Happiness (Bergantine / Peterson) # River Deep, Mountain High (Spector / Greenwich / Barry) Sovituksien tekijät ovat: * Arthur Greenslade, 1:2–5, 2:4–6 * Bob Sharples, 1:6, 2:2–3 * Tom Parker, 1:1, 2:1 == Lähteet == * Lena Zavaroni LP Ma! He’s Making Eyes at Me (Philips 6308 201) 1974 Luokka:Vuoden 1974 esikoisalbumit Luokka:Brittiläiset popalbumit
Tosi

Tosi voi tarkoittaa seuraavia: * tosi, totuusarvo * tosi-kvarkki, myös top- kvarkki, yksi kvarkeista * Tosi, seuraavien henkilöiden sukunimi: ** Alessandro Tosi (s. 2001), sanmarinolainen jalkapalloilija ** Flavio Tosi (s. 1969), italialainen poliitikko ja europarlamentaarikko ** Giuseppe Tosi (1916–1981), italialainen kiekonheittäjä ja olympiamitalisti ** Luigi Tosi (1763–1845), italialainen katolinen piispa ** Pietro Paolo Tosi (1714–1800), italialainen katolinen piispa. == Katso myös == * totuus
Kaupungissa on tulevaisuus

Kaupungissa on tulevaisuus on Risto Jarvan ohjaama lyhyt dokumenttielokuva vuodelta 1967. Dokumentin tilasi Postisäästöpankki PSP. Myöhempiä Jarvan samalle tilaajalle tekemiä lyhytelokuvia ovat Nainen ja yhteiskunta (1968) ja Maaseudun tulevaisuus? (1970). == Palkinnot == * Valtion elokuvapalkinto 1967 (15 000 mk). * Parhaan lyhytelokuvan Jussi 1968 ==Lähteet== == Aiheesta muualla == * Luokka:Jussi-palkitut elokuvat Luokka:Suomalaiset lyhytelokuvat Luokka:Risto Jarvan ohjaamat elokuvat Luokka:Suomalaiset dokumenttielokuvat Luokka:Vuoden 1967 suomalaiset elokuvat Luokka:Yhteiskunnalliset elokuvat
Serieteket (Oslo)

Serieteket on Oslon kaupunginkirjaston Deichmanin kirjaston yksikkö, joka on erikoistunut sarjakuviin. Se on alan keskuskirjasto Norjassa. Yksikössä on laaja kokoelma sekä norjalaisia että ulkomaisia sarjakuvia ja aihetta käsittelevää kirjallisuutta. Kirjaston tehtävänä on toimia sarjakuvantekijöiden, tutkijoiden, opiskelijoiden ja kirjastonhoitajien keskuksena ja se edistää alan informaatiota, tietoa ja tutkimusta samoin kuin sarjakuvien käyttöä pedagogisena työkaluna. Se myös kokoaa ja säilyttää mahdollisimman laajasti Norjassa tehtyjä sarjakuvia. Serieteketin alaan kuuluvat Oslo Comics Expo, Sproingprisen ja Norsk Tegneserieforum.Forum. == Sijainnit == Serieteket sijaitsee kolmessa eri lähikirjastossa: # Deichman Grünerløkka # Deichman Bredtveit # Deichman Oslon vankila == Lähteet == Luokka:Norjan kirjastot Luokka:Sarjakuva Luokka:Oslo
Giacomo Babini

Giacomo Babini (22. helmikuuta 1929 Alfero – 1. marraskuuta 2021 Arezzo) oli italialainen roomalaiskatolinen piispa. Hänet vihittiin papiksi 26. kesäkuuta 1953 ja nimitettiin Arezzo-Cortona-Sansepolcron hiippakunnan vihkipiispaksi sekä Tubunae in Mauretanian titulaaripiispaksi 25. heinäkuuta 1987. Piispaksi vihkiminen seurasi 19. syyskuuta. Pääkonsekraattorina toimi Giovanni D’Ascenzi, jota avustivat Abele Conigli ja Angelo Scapecchi.Catholic- Hierarchy.org: Giacomo Babini Babini sai 7. joulukuuta 1991 nimityksen Pitigliano-Sovana-Orbetellon ja 13. heinäkuuta 1996 Grosseton piispaksi. Hän erosi tehtävistään Grosseton hiippakunnan johdossa 17. marraskuuta 2001. Vuonna 2010 Babinin väitettiin syyttäneen juutalaisia kirkon piiristä paljastuneisiin hyväksikäyttötapauksiin liittyvän kritiikin taustavoimaksi. Hänen väitettiin lisäksi nimittäneen juutalaisia historiallisiksi Jumalan tappajiksi. Babini itse kuitenkin kiisti kommentit. Häntä oli myös aiemmin syytetty juutalais- ja homovastaisista puheista.Kington, Tom: Bishop 'blames Jews' for criticism of Catholic church record on abuse Guardian, 11.4.2010. == Lähteet == Luokka:Italialaiset katoliset piispat Luokka:Vuonna 1929 syntyneet Luokka:Vuonna 2021 kuolleet
Jorge Bernal Vargas

Jorge Bernal Vargas (28. helmikuuta 1929 – 11. heinäkuuta 2023Catholic- Hierarchy.org: Bishop Jorge Bernal Vargas, L.C.) on meksikolainen roomalaiskatolinen piispa. Hänet vihittiin Kristuksen legioonan papiksi 15. syyskuuta 1957 ja nimitettiin Chetumalin prelaatiksi sekä Velefin titulaaripiispaksi 7. joulukuuta 1973. Piispaksi vihkiminen seurasi 19. maaliskuuta 1974. Pääkonsekraattorina toimi Mario Pio Gaspari, jota avustivat José de Jesús Garcia Ayala ja Luis Guízar y Barragán. Bernal Vargas erosi titulaarihiippakunnan johdosta 15. helmikuuta 1978, mutta jatkoi toimintaansa prelaattina. Hänen aikanaan alueprelatuurin nimi vaihdettiin Cancún- Chetumaliksi. Hän jäi eläkkeelle 26. lokakuuta 2004. == Lähteet == Luokka:Meksikolaiset papit Luokka:Katoliset piispat Luokka:Vuonna 1929 syntyneet Luokka:Vuonna 2023 kuolleet
José C. Sorra

José C. Sorra (9. maaliskuuta 1929 – 21. tammikuuta 2021) oli filippiiniläinen roomalaiskatolinen piispa. Hänet vihittiin papiksi Legazpin hiippakuntaan 17. maaliskuuta 1956 ja nimitettiin Viracin hiippakunnan johtoon 27. toukokuuta 1974. Piispaksi vihkiminen seurasi 28. elokuuta. Pääkonsekraattorina toimi Julio Rosales y Ras, jota avustivat Teopisto Valderrama Alberto ja Jaime Sin. Sorra sai 1. maaliskuuta 1993 nimityksen Legazpin piispaksi, jona hän toimi, kunnes jäi eläkkeelle 1. huhtikuuta 2005. == Lähteet == Luokka:Filippiiniläiset papit Luokka:Katoliset piispat Luokka:Vuonna 1929 syntyneet Luokka:Vuonna 2021 kuolleet
Nokka-ankeriaat

Nokka-ankeriaat (Nemichthyidae) on ankeriaskaloihin kuuluva heimo. Heimon lajeja tavataan kaikista lämpimistä ja lauhkeista valtameristä. ==Lajit ja anatomia== Nokka-ankeriaiden heimoon kuuluu 3 sukua ja noin 9 lajia. Lajeja ovat muun muassa avosettiankerias (Avocettina infans) ja nokka-ankerias (Nemichthys scolopaceus). Suurimmillaan nokka-ankeriaslajit kasvavat noin 100-120 cm pitkiksi. Niiden ruumis on hyvin pitkulainen ja ohut. Selkä- ja peräevät ovat hyvin pitkät ja yhtyneet pyrstöevän kanssa. Peräaukko sijaitsee lähellä päätä rintaevien kohdalla. Nokka-ankeriaiden tunnusomainen piirre on nuorten koiraiden ja naaraiden pitkät leuat, joista yläleuka kaartuu ylöspäin. Pitkissä leuoissa on pieniä hampaita. Sukukypsiltä koirailta nokka ja hampaat surkastuvat, mikä viittaa siihen, että ne kuolevat pian kutemisen jälkeen. Leukojen surkastumisen vuoksi aikuisten koiraiden on aikaisemmin luultu olevan jopa eri heimoon kuuluvia kuin naaraiden ja nuorten koiraiden. Heimon kalojen silmät ovat kookkaat ja hyvin kehittyneet. Nokka-ankeriaat ovat suomuttomia ja väriltään tummia ja eräät lajit ovat vatsastaan vaaleampia. ==Levinneisyys ja elintavat== Nokka-ankeriaslajeja tavataan Atlantin, Intian valtameren ja Tyynenmeren alueilta pääasiassa trooppisilta ja subtrooppisilta vesiltä. Ne elävät tyypillisesti muutaman sadan metrin syvyydestä aina yli kahdentuhannen metrin syvyyteen. Nokka-ankeriaiden ravintoa ovat katkaravut. ==Lähteet== Luokka:Ankeriaskalat
Vilhjalmur Stefansson

Vilhjalmur Stefansson (3. marraskuuta 1879 Ames, Manitoba, Kanada – 26. elokuuta 1962 Hanover, New Hampshire, Yhdysvallat) oli kanadalainen arktisen alueen tutkimusmatkailija ja kansatieteilijä. Stefansson löysi viimeisenä tutkimusmatkailijana pohjoisesta uusia maita 1900- ja 1910-luvuilla ja teki pohjoisten kansojen kulttuuria tunnetuksi. Hän oli Manitobaan muuttaneiden islantilaisten siirtolaisten poika, joka muutti aikuisiällään nimensä Williamista sen islantilaiseen muotoon Vilhjalmuriksi. 1900-luvun alussa Stefansson liittyi pohjoiseen tutkimusretkikuntaan ja eli tuktoyyaktut- inuitien parissa vuoden 1906–1907 talven yli. Vuonna 1908 Stefansson lähti toiselle tutkimusretkelleen Pohjois-Alaskaan kahdeksi vuodeksi tutkimaan sikäläistä eristäytynyttä inuittiryhmää. Hän kirjoitti näistä kokemuksistaan kirjan My Life With the Eskimo. Stefansson jatkoi Pohjoisen jäämeren alueiden tutkimista 1910-luvun lopulle asti, minkä jälkeen rahoituksen ehtyessä hän siirtyi kokonaan luennoijaksi ja kirjailijaksi. Stefansson myös avusti 1930-luvulla erilaisissa pohjoisissa kehityshankkeissa. Stefansson tunnetaan myös inuiteilta oppimansa hiilihydraatittoman ruokavalion kokeilijana, ja hän kirjoitti aiheesta kirjan Not by Bread Alone (1946). Hänen mukaansa on nimettiin Stefanssoninsaari vuonna 1952. ==Lähteet== Luokka:Kanadalaiset tutkimusmatkailijat Luokka:Vuonna 1879 syntyneet Luokka:Vuonna 1962 kuolleet
Kitka (elokuva)

Kitka on Risto Jarvan ohjaama luontodokumentti vuodelta 1963. Se on julkaistu Ruusujen aika -elokuvan DVD:n bonusmateriaalina. Kitka-elokuvassa ei ole puhetta. == Palkinnot == *Valtion elokuvapalkinto 1964 (10 000 mk). *Kari Rydmanin parhaan musiikin Jussi 1964. ==Lähteet== == Aiheesta muualla == * Luokka:Jussi-palkitut elokuvat Luokka:Suomalaiset lyhytelokuvat Luokka:Risto Jarvan ohjaamat elokuvat Luokka:Suomalaiset dokumenttielokuvat Luokka:Vuoden 1963 suomalaiset elokuvat
Aristodemos Kymeläinen

Aristodemos Kymeläinen (, ; n. 550–490 eaa.), lempinimeltään Malakos (), ”pehmeä” tai ”lempeä”, oli Kymen tyranni. Hän oli menestyksekäs kansanmies, joka syrjäytti vallassa olleet aristokraatit ja nousi itse valtaan tyrannina. Hänet murhattiin noin vuonna 490 eaa. == Elämä == Aristodemos oli ylhäistä syntyperää. Hän voitti strategoksena toimiessaan etruskit Clusiumin ja Arician välisessä sodassa vuosina 524 ja 506 eaa. Tämän jälkeen Aristodemos teki itsestään Kymen tyrannin saatuaan kansansuosion puolelleen ja hankkiuduttuaan kaupungin ylimystöstä eroon kuoleman- ja maastakarkotustuomioilla. Näin hän toimi kymeläistä oligarkiaa vastustaneen demokraattisen liikkeen johtajana. Aristodemos turvasi asemansa ympäröimällä itsensä henkivartijoilla ja palkkasotureilla. Hän määräsi maanpakoon karkotettujen ylimystön jäsenten jälkeläiset työhön maaseudulle ja sai näin nämä pois kaupungista. Aristodemoksella oli suuri vaikutus kaupungin poliittiseen ja yhteiskunnalliseen elämään. Orjia vapautettiin ja heille annettiin kansalaisuus; kansalaiset riisuttiin aseista ja poliittisesta toiminnasta; ja kaupungin nuoriso sai kasvatuksen, jota aikalaiset pitivät epämiehekkäänä ja heikentävänä.Dionysios Halikarnassoslainen: Ant. Rom. VII; Diodoros Sisilialainen: Fragm. lib. VII, teoksessa Excerpt, de Virt. et Vit.; Suda, "Aristodemos". Noin vuonna 495 eaa. käydyn Regillusjärven taistelun jälkeen Tarquinius Superbus pakeni hänen hoviinsa ja kuoli siellä.Livius: Rooman synty II.21. Toimiensa ansiosta Aristodemos onnistui pitämään vallan itsellään useita vuosia. Noin vuonna 490 eaa. maanpakoon karkotetut ylimystön jäsenet poikineen saivat Kymen jälleen hallintaansa campanialaisten ja palkkasotureiden avustamana. Aristodemos ja hänen perheensä surmattiin. == Jälkimaine == Diogenes Laertioksen mukaan Hermippos luki Aristodemoksen Kreikan seitsemän viisaan joukkoon, yhtenä seitsemästätoista ehdokkaasta.Diogenes Laertios: Merkittävien filosofien elämät ja opit I.41-42. == Lähteet == Luokka:Antiikin tyrannit Luokka:Ennen ajanlaskun alkua syntyneet Luokka:400-luvulla eaa. kuolleet
Aristodemos

Aristodemos (; ) on antiikin kreikkalainen nimi, joka voi viitata seuraaviin henkilöihin: * Aristodemos, kreikkalaisessa mytologiassa eräs Herakleen jälkeläisistä * Aristodemos Ateenalainen (300-luku eaa.), tragedianäyttelijä * Aristodemos Elisläinen, kirjailija * Aristodemos Kaarialainen (100–200-luku jaa.), taidemaalari * Aristodemos Kydathenaionlainen eli Aristodemos Pieni (400-luku eaa.), Sokrateen oppilas * Aristodemos Kymeläinen (n. 550–490 eaa.), Kymen tyranni * Aristodemos Megalipolislainen (200-luku eaa.), Megalopoliin tyranni * Aristodemos Messenialainen (700-luku eaa.), sotilas, ensimmäisen messenialaissodan sankari * Aristodemos Miletoslainen (toimi 315–314 eaa.), Antigonos I:n lähettiläänä toiminut * Aristodemos Nysalainen vanhempi (100-luku/1. vuosisata eaa.), grammaatikko * Aristodemos Nysalainen nuorempi (100-luku/1. vuosisata eaa.), grammaatikko ja reettori * Aristodemos Spartalainen (toimi 480/479 eaa.), ainoa kotikaupunkinsa sotilas, joka selvisi Thermopylain taistelusta * Aristodemos Thebalainen (toimi n. 150–130 eaa.), kirjailija * Aristodemos Thebalainen (300-luku eaa.), taidemaalari * Aristodemos (300-luku eaa.), kuvanveistäjä * Aristodemos, faabeleiden kirjoittaja * Aristodemos, Athenaioksen mainitsema kirjailija * Aristodemos, Klemens Aleksandrialaisen mainitsema kirjailija * Aristodemos, Herodianoksen teoksen lyhentänyt kirjailija == Lähteet ==
Ouinerden

Ouinerden on maalaiskunta Timbuktun alueen Gourma-Rharousin piirissä Malissa. Sen pinta-ala on 8 090 neliökilometriä. Asukkaita on 6 100 henkeä (vuonna 2009). Ouinerdenin kunta rajoittuu idässä Gaon piirin N’Tillitin, etelässä Gourma-Rharousin piirin Gossin ja Inadiatafanen, lännessä Hamzakoman, Rharousin ja Banikanen sekä pohjoisessa Bouremin piiriin Bamban, Bouremin ja Taboyen kuntiin. Sen alue on Gourmaksi kutsuttua Nigerin oikeanpuoleisen rannan tasankoa. Seutu kuuluu Saharaan ja Sahelin siirtymävyöhykkeeseen. Kunta käsittää 26 paimentolaisryhmää. Sen keskuspaikka on Adiora. Asukkaista suurin osa tuaregeja. Lisäksi on fulbeja, songhaita ja bozoja. Adiora sijaitsee 22 kilometrin päässä Moptin ja Gaon välisestä valtatiestä. Kahdensadan kilometrin päässä sijaitsevaan Rharousin piirikeskukseen on huonokuntoinen maastoautolla ajettava reitti. Seudun pääelinkeino on karjanhoito. Kotieläimiä ovat naudat, lampaat, vuohet, aasit, kamelit ja siipikarja. Lisäksi harjoitetaan maanviljelyä, kaupankäyntiä, keräilyä ja käsityöammatteja. Osa väestöstä hakeutuu muualle ansiotöihin. Adiorassa on koulu ja terveyskeskus. Huomattavin nähtävyys ovat seudulla elävät norsut. ==Lähteet== Luokka:Gourma-Rharousin piiri Luokka:Malin kunnat
Séréré

Séréré on maalaiskunta Timbuktun alueen Gourma-Rharousin piirissä Malissa. Sen pinta-ala on 296 neliökilometriä. Asukkaita on 9 500 henkeä (vuonna 2009). Sérérén kunta rajoittuu idässä Gourma-Rharousin piirin Rharousin ja etelässä Hamzakoman kuntiin sekä lännessä Timbuktun piirin Bourem-Inalyn ja pohjoisessa Berin kuntiin. Seutu kuuluu aavikoitumisesta kärsivään Sahelin vyöhykkeeseen. Pohjoisrajalla virtaa Nigerjoki. Kuntaan kuuluu 9 kylää ja paimentolaisryhmää. Sen keskuspaikka on Madiakoye. Asukkaat ovat etupäässä songhaita, tuaregeja ja fulbeja. Lisäksi on arabeja ja bozoja. Vallitseva uskonto on islam. Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, durra, vihannekset ja tupakka. Kotieläimiä ovat lampaat, vuohet, naudat, aasit ja hevoset. Lisäksi harjoitetaan kalastusta, kaupankäyntiä ja käsityöammatteja. ==Lähteet== Luokka:Gourma-Rharousin piiri Luokka:Malin kunnat
RFSU

RFSU (lyhenne sanoista Riksförbundet för sexuell upplysning) on vuonna 1933 Elise Ottesen-Jensenin perustama puoluepoliittisesti, ammatillisesti ja uskonnollisesti sitoutumaton aatteellinen järjestö. RFSU muun muassa markkinoi kondomeja ja muita seksuaaliterveyteen liittyviä tuotteita. Lisäksi RFSU tukee seksuaalikasvatusta, mielipiteenmuokkausta, seksuaalipolitiikkaa, klinikoita, koulutiedottajia ja paljon muuta. RFSU AB tytäryhtiöineen (Suomen RFSU Oy Suomessa) vastaa RFSU:n tuotteiden myynnistä ja markkinoinnista. Suomessa toiminnan tuotot menevät kansainväliseen työhön RFSU-järjestön kautta. RFSU itse on voittoa tavoittelematon järjestö. Ottesen-Jensseniä ajoi järjestön perustamiseen ruotsalaisen yhteiskunnan eriarvoisuus: Varakkailla oli jo pitkään ollut mahdollisuus säädellä lapsilukua. Vallasväki saattoi siis olla sukupuoliyhteydessä ilman jatkuvaa pelkoa raskaudesta. Vähävaraisilla sen sijaan ei ollut edes tietoa ehkäisykeinoista saati mahdollisuutta saada ehkäisyvälineitä käyttöönsä. Kondomista tai pessaarista ei ollut kuultukaan. Ottesen-Jenssen katsoi, että näin kontrolloidaan köyhemmän väestön naisia ja rajoitetaan heidän seksuaalisuuttaan: seksiin liittyi aina riski raskaaksi tulosta ja ei-toivotuista lapsista. Vähävaraiset perheet oli ikään kuin tuomittu köyhyyteen, koska lapsia syntyi vaikkei heitä olisi varaa elättää. Myös abortin saantimahdollisuuksia säädeltiin. Elise Ottesen-Jensen ajoi muutosta, jotta seksuaalinen yhdenvertaisuus toteutuisi. Hänen ajatuksensa oli: "Unelmoin siitä päivästä, jolloin kaikki lapset syntyvät toivottuina, kaikki miehet ja naiset ovat tasa-arvoisia ja seksuaalisuus ilmentää läheisyyttä, nautintoa ja hellyyttä." == Lähteet == == Aiheesta muualla == *RFSU Suomi Luokka:Ruotsalaiset järjestöt Luokka:Ehkäisy
Bambara Maoudé

Bambara Maoudé (myös Bambara Maoundé) on maalaiskunta ja sen keskuskylä Timbuktun alueen Gourma-Rharousin piirissä Malissa. Se sijaitsee Nigerin oikean rannan järvialueella 200 kilometriä Rharousista lounaaseen ja 120 kilometriä Timbuktusta etelään. Kunnassa on 16 900 asukasta (vuonna 2009). Bambara Maoudén kunnan pinta-ala on 1 370 neliökilometriä. Se rajoittuu pohjoisessa Gourma-Rharousin piirin Haribomon ja idässä Inadiatafanen kuntiin sekä etelässä Douentzan ja lännessä Niafunkén piireihin. Seutu kuuluu kuivuudesta kärsivään Sahelin vyöhykkeeseen. Siellä sijaitsevat Nigerin tulvajärvet Niangaye ja Dô, jotka ovat 1970-luvun alun jälkeen kuivuneet lähes kokonaan. Kuntaan kuuluu kymmenen kylää ja 36 paimentolaisryhmää. Asukkaat ovat etupäässä tuaregeja, fulbeja ja songhaita. Lisäksi on bambaroita, bozoja ja maureja. Vallitseva uskonto on islam. Bambara Maoudén kautta kulkee Timbuktun ja Douentzan välinen maantie 39. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, okra, vesimeloni ja maapähkinä. Kotieläimiä ovat naudat, lampaat, vuohet, hevoset, kamelit ja siipikarja. Lisäksi harjoitetaan kaupankäyntiä ja käsityöammatteja. Osa väestöstä hakeutuu ansiotöihin Moptin alueelle, Bamakon seudulle tai Norsunluurannikolle. Kunnassa on kaksi alakoulua sekä yläkoulu, keskikoulu ja koraanikoulu. Bambara Maoudéssa ja Koro Bellassa on terveyskeskukset. ==Lähteet== Luokka:Gourma-Rharousin piiri Luokka:Malin kunnat
Gossi

Gossi on maalaiskunta ja sen keskuskylä Timbuktun alueen Gourma-Rharousin piirissä Malissa. Se sijaitsee Gourman tasangolla 135 kilometriä Rharousista kaakkoon. Kunnassa on 24 100 ja keskuskylässä 6 300 asukasta (vuonna 2009, väestönlaskenta). Gossin kunnan pinta-ala on 15 000 neliökilometriä. Se rajoittuu luoteessa Gourma-Rharousin piirin Inadiatafanen ja Ouinerdenin, lounaassa Douentzan piirin Homborin ja idässä Gaon piirin N’Tillitin kuntiin sekä kaakkoisnurkassa Burkina Fasoon. Seutu kuuluu Sahelin vyöhykkeeseen. Sadevesien synnyttämä Gossin järvi on tärkeä karjan juottopaikka. Kuntaan kuuluvat Gossin ja N’dakin kylät sekä 58 paimentolaisryhmää. Asukkaat ovat etupäässä tuaregeja. Lisäksi on fulbeja ja songhaita. Vallitseva uskonto on islam. Gossin kautta kulkee Moptin ja Gaon välinen maantie maantie RN16. Seudun pääelinkeino on paimentolaisuuteen perustuva karjanhoito. Kotieläimiä ovat lampaat, vuohet, naudat, aasit ja kamelit. Lisäksi viljellään hirssiä ja riisiä sekä harjoitetaan käsityöammatteja ja kaupankäyntiä. Gossissa pidetään tärkeät karjamarkkinat. Palveluihin kuuluvat koulut ja terveyskeskus. Vesihuolto käsittää kaivoja, porakaivoja ja vesiposteja. Suuri osa väestöstä joutuu käyttämään juomakelvotonta vettä. ==Lähteet== Luokka:Gourma-Rharousin piiri Luokka:Malin kunnat
Walter Trott

Walter Trott (1. kesäkuuta 1907 - ?) oli saksalainen rattikelkkailija. Hän edusti seuratasolla BC Oberhofia. Trott osallistui Garmisch-Partenkirchenin olympialaisissa 1936 neljän miehen kilpailuun maansa kakkoskelkassa, joka joutui keskeyttämään. == Lähteet == * Trottin profiili sports-reference.com -sivustolla Luokka:Saksalaiset rattikelkkailijat Luokka:Vuonna 1907 syntyneet Luokka:Kuolinvuosi puuttuu